Handlingsprogram for Studentstyret høsten 2005

(Vedtatt på Allmøte 27.april 2005)
· Studentstyret skal jobbe for at arbeidet med UMB kandidatenes "grønne profil" i løpet av høsten munner ut i en klar definisjon av begrepet og en plan for hva det faglige innholdet I den "grønne profilen" skal være.

· Studentstyret skal jobbe for at det blir satt fokus på bruk av trainee/internship/praksisarbeid for studentene ved UMB.

· Studentstyret skal sette fokus på studentmobilitet og internasjonalisering av utdanningen ved UMB blant studentene ved universitetet. Studentstyret skal jobbe for at studentene ved UMB får god informasjon om muligheten for utenlandsopphold og at forholdene blir lagt til rette for at studenter ved UMB kan ta deler av sin utdannelse i utlandet. Studentstyret skal også fokusere på arbeidet med å få internasjonale studenter til UMB.

· Studentstyret skal jobbe for økt fokus på og interesse for solidaritetsarbeid blant studentene ved UMB.

· Studentstyret skal jobbe for at UMB tar ansvar for å arrangere norskkurs for internasjonale studenter ved UMB.
· Studentstyret skal sette fokus på klassetillitsvalgtes rolle. Gjennom opplæring og motivasjon av klassetillitsvalgte skal Studentstyret jobbe for at klassetillitsvalgte blir motivert til å gjøre den viktige jobben de har.
· Studentstyret skal jobbe for å få web-baserte forum for bruk i saker vedrørende Studentdemokratiet NSU-Ås, samt web-baserte avstemninger i saker som angår studentene. 

· Studentstyret skal jobbe for å bedre kontakten mellom FODOS, stipendiatenes interesseorganisasjon, og Studentstyret med det formål å bedre kontakten mellom studenter og stipendiater generelt.

· Studentstyret skal se på nytteverdien av Allmøtet, og vurdere eventuelle alternative løsninger.

· Studentstyret skal iverksette en evaluering av Studentdemokratiet NSU - Ås sin valgordning.

· Studentstyret skal tilrettelegge for og forberede implementering av ny sammensetning av Studentstyret.

· Studentstyret skal jobbe for å få til en langsiktig handlingsplan, som er handlingsprogrammets overordnede strategi. 
· Studentstyret skal fortsette arbeidet med å inkludere studentene ved NORAGRIC i Studentdemokratiet NSU - Ås på en god måte. Spesielt viktig i denne sammenheng blir det å etablere et selvstendig Fagutvalg på UMBs nyeste institutt.

· Studentstyret skal jobbe for at det frigjøres mer penger til vedlikehold av UMB’s bygningsmasse.

